Anette Diesen

Anette Diesen (født 9. januar 1953) er en norsk forfatter og forlegger av bøker for funksjonshemmede brukere.

Anette Diesen har laget en rekke bøker tilpasset mennesker med ulike funksjonshemminger, særlig barnebøker, blant annet taktile bøker med blindeskrift (punktskrift), stor og tydelig visuell skrift og bilder til å kjenne på, for eksempel relieffbilder. Hun har også laget bøker for voksne: en pekebok med enkelt innhold (Jeg vil ha, Solum Forlag 1991) og en bok med enkel tekst tilrettelagt for voksne med afasi (Rut, Solum Forlag 1995). Nesten alle bøkene hun har laget, har stor skrift.

Anette Diesen har utformet blikkpeketavler / øyepeketavler for personer som kommuniserer ved hjelp av blikket. Det er tavler med alfabet, tavler tilrettelagt med ord og setninger og tavler for kommunikasjon med bilder og symboler, for eksempel Bliss-symboler. 

Anette Diesen er blant verdens mest erfarne forfattere av bøker med følebilder og har mottatt flere priser for arbeidet sitt.

Anette Diesen bor i Tønsberg i Vestfold der hun driver Likeverd forlag, et lite bokforlag for tilrettelagt litteratur. Hun har cerebral parese.

Bokutgivelser 
 1990: Det var engang – Solum forlag
 1990: Sur eller blid? – Solum forlag (Oversatt til svensk: Sur eller glad? Omsorgsförlaget Gisekvarn 1991)
 1991: Jeg vil ha – Solum forlag
 1992: Perlen – Solum forlag (Fortellingen fra denne boken er med i antologien Denne teksten... utgitt av Gyldendal Tiden 1997 og ble leseboktekst i Nordlys Nordisk, utgitt av Gyldendal uddannelse, Danmark 2007)
 1995: Niillas oažžu ođđa gápmagiid – Nils får nye skaller Solum forlag (Nordsamisk og norsk i samme bok)
 1995: Presangen – Solum forlag
 1995: Rut – Solum forlag
 1996: Niillas ja Máhtte-Áddjà – Nils og Bestefar Mattis – Solum forlag (Nordsamisk og norsk i samme bok)
 1997: Rogers filledokke – Solum forlag
 1997: Rogers filledokke mister alt – Solum forlag
 1997: Tom i antologien Når halen er god – Samlaget. Denne fortellingen ble leseboktekst i Ord for alt 6, Cappelen 1968 og i Gode i ord 4. Lesebok 4A, nynorsk, Samlaget 2008
 1999: Siri og lammet. – Solum forlag (Nynorsk tekst)
 1999: Strømpedyret  – Solum forlag
 2000: Dikt til deg – Likeverd forlag
 2000: Raina på ridetur – Likeverd forlag
 2000: Stol på meg, sa stolen – Likeverd forlag (Fortellingen ble en barnetime for de minste i NRK radio, og forfatterens dramatisering av denne boken: Rulle Stol ble figurteater spilt av Anne Helgesen.)
 2004:  Rogers filledokke vil ha kake  – Solum forlag
 2007: Vers på tvers – Solum forlag (Oversatt til italiensk: Versi tra versi. Utgitt av Federazione, Nazionale delle Istituzioni pro Ciechi, Roma 2011. Oversatt til fransk: Des vers de travers utgitt på Les Doigts Qui Rêvent, Talant, Frankrike.)
 2013: Rufus – Likeverd forlag (Innkjøpt av Norsk lyd- og blindeskriftbibliotek, NLB.)
 2015: Med blikket på dyr, dokker og ballonger - Solum forlag  (Denne boken kom med i 2017 IBBY Selection of Outstanding Books for Young People with Disabilities.)
 2016: SMÅ-RIM – Fagbokforlaget En samling av 30 små bøker med punktskrift, visuell skrift og sider til å kjenne på. Det er femten les og kjenn-bøker og femten kjenn og les-bøker. Titler: barne-rim, leke-rim, lyd-rim, mat-rim, frukt-rim, godteri-rim, fugle-rim, dyre-rim, fiske-rim, reise-rim, danse-rim, tall-rim, redde rim, slemme rim og snille rim. Et hefte, SMÅ-RIM Tips til lærere og andre voksne, følger med.

Bøkene er tilrettelagt for funksjonhemmede brukere

Priser 
 2001: NBU-prisen
 2008: Årets best tilrettelagte bok og gull i Åpen klasse for Vers på tvers under Grafills Årets vakreste bøker
 2008: Conferance Choice for vers på tvers under en konkurranse om taktile bøker arrangert av The Tactile Book Advancement Group (TBAG)
 2008: Ordknappen fra Leser søker bok

Referanser

Kilder 
 Presentasjon av Anette Diesen i Forfatterkatalogen på Forfattersentrums nettsider
 Boksøk
 Norsk lyd- og blindeskriftbibliotek
 Fagbokforlaget
 Solum Bokvennen
 Solum forlags presentasjon av tilrettelagt litteratur, deriblant en mengde titler av Anette Diesen
 The International Board on Books for Young People (IBBY)
 Les Doigts Qui Rêvent
 Libri tattili illustrati
 Øyepeketavler
 Øyepeking
 Har levd med dødelig nervesykdom i 12 år
 For fem år siden fikk Terje (34) hjerneblødning
 Anette Diesen blant de 7 beste i stor internasjonal konkurranse!
 Des Vers de Travers // Anette Diesen // tact'illustré
 Med blikk på blikk lesing

Norske barnebokforfattere
Personer fra Tønsberg kommune